*Tämä artikkeli käsittelee jääkiekkohyökkääjää. Matias "Maso" Lehtonen on jääkiekkovalmentaja.*

**Matias Lehtonen** (s. 4. elokuuta 1995 Turku) on suomalainen jääkiekkoilija, joka pelaa Puolan Polska Hokej Ligan GKS Katowicessa. Hän on pelipaikaltaan oikea laitahyökkääjä, mutta Lehtonen osaa pelata myös keskellä.

Ura
---

Lehtonen on Kiekko-67:n kasvatti. Hän siirtyi juniorina sittemmin Turun Palloseuraan. Lehtonen voitti Tepsin joukkueessa C-nuorten II-divisioonan hopeaa vuonna 2011. Kaudella 2011–2012 hän nousi TPS:n B2-nuorten varakapteeniksi ja voitti koko B2-nuorten SM-sarjan runkosarjan piste- ja syöttöpörssin tehoilla 8+37=45. Kauden 2014–2015 päätteeksi Lehtonen oli ratkaisemassa seuralle A-nuorten Suomenmestaruutta tehtyään kolmannessa finaaliottelussa Hämeenlinnan Pallokerhoa vastaan TPS:n 5–3-voittoon päättyneen ottelun voittomaalin. Hän viimeisteli myös TPS:n viidennen maalin tyhjään verkkoon.

Kaudella 2015–2016 Lehtonen nousi TPS:n A-nuorten varakapteeniksi. Hän jakoi joukkueen sisäisen pistepörssin voiton Juho Virtasen kanssa tehoilla 18+20=38. Lehtonen edusti TPS:ää samalla kaudella myös Junior Club World Cupissa. Hän debytoi myös SM-liigassa, jossa Lehtonen pelasi ensimmäisen ja kauden ainoaksi jääneen ottelunsa 20. tammikuuta 2016 Helsingin IFK:ta vastaan. Hänet merkittiin TPS:n kolmosketjun oikeaan laitaan Elias Karvosen ja Niklas Salon viereen. Lehtonen sai ottelussa jääaikaa 12.20 minuuttia. Hän keräsi myös yhden kahden minuutin jäähyn kampituksesta.

Lehtonen siirtyi kaudeksi 2016–2017 vuoden mittaisella sopimuksella Mestis-joukkue Savonlinnan Pallokerhon riveihin. Hänen tulokaskautensa toi 35 runkosarjaottelussa tehot 6+5=11 ja 12 playoff-ottelussa tehot 2+2=4. Lehtosen syyskautta varjosti sekä ranne- että olkapäävamma. Hän voitti kauden päätteeksi Mestiksen mestaruuden.

Kaudeksi 2017–2018 Lehtonen siirtyi vuoden mittaisella sopimuksella TUTO Hockeyn riveihin. Hän oli joukkueen toiseksi paras maalintekijä ja kolmanneksi paras pistemies tehoilla 19+26=45. Pudotuspeleissä Lehtonen jakoi TuTon sisäisen tehotilaston voiton Aki Juuselan kanssa lukemalla +8. Lehtonen voitti kauden päätteeksi Mestis-hopeaa. Suomen Cupissa hän oli joukkueensa paras maalintekijä Niklas Näpin kanssa kolmella osumallaan. Turnaus päättyi TuTon voittoon.

Toukokuussa 2018 Lehtonen siirtyi try-outille Tapparan SM-liigajoukkueeseen. Hän jäi elokuun lopulla ilman sopimusta. Lehtosella oli sopimus paluusta TUTOon, mikäli hän ei saisi jatkosopimusta Tapparaan. TUTOn silloisen urheilutoimenjohtaja Elmo Aittolan mukaan seura kuitenkin teki Tapparan kanssa yhteistyötä, jolloin TUTO voi lainata hänet tarvittaessa Tapparaan, mikäli TUTO ei pelaa samana päivänä. Lehtonen nousi Tapparan avainpelaajien loukkaantumisten myötä joukkueen kokoonpanoon. Hän pelasi siellä kolme runkosarja- ja yhden CHL-ottelun, kunnes marraskuussa Lehtonen teki Tapparan kanssa loppukauden kattavan jatkosopimuksen. Hän teki kauden kymmenennessä SM-liigan runkosarjaottelussaan 22. tammikuuta 2019 Kalevan Palloa vastaan liigauransa avausmaalin. Lehtosen osuma jäi Tapparan 4–1-voittoon päättyneen ottelun ratkaisumaaliksi. Kaikkiaan Lehtonen teki Tapparassa 17 runkosarja-, kolmessa playoff- ja yhdessä CHL-ottelussa tehot 1+2=3. Hän voitti kauden päätteeksi SM-pronssia. Huhtikuussa 2019 Lehtonen teki joukkueen kanssa kaksivuotisen jatkosopimuksen.

Kausi 2019–2020 oli Lehtosen varsinainen tulokaskausi SM-liigassa, jossa hän teki 41 runkosarjaottelussa tehot 2+6=8. CHL:ssä Lehtonen pelasi kahdeksan ottelua tehden yhden syöttöpisteen. Hän pelasi kauden aikana myös kaksi ottelua lainalla Mestis-joukkue KOOVEE:ssä. Alkukauden 2020–2021 Lehtonen pelasi kokonaan lainalla TUTOssa, jonka sisäistä piste- ja syöttöpörssiä hän johti tehoilla 6+12=18, kunnes joulukuussa Mestis keskeytyi koronavirusrajoitusten vuoksi. Lehtonen ei pelannut kauden aikana otteluakaan Tapparassa. Helmikuussa 2021 hänen sopimuksensa seuran kanssa purettiin ja Lehtonen siirtyi loppukaudeksi Slovakian Extraligan HK Dukla Michalovceen. Joukkueen urheilutoimenjohtajana ja apuvalmentajana toimi hänelle TUTOsta tuttu Elmo Aittola ja Duklaa valmensi suomalainen Tomek Valtonen. Kaudeksi 2021–2022 Lehtonen siirtyi vuoden mittaisella sopimuksella Puolan Polska Hokej Ligan GKS Katowiceen.

Muuta
-----

Lehtosen isoveli Mikko pelaa puolustajana NLA-seura Zurich Lionsissa. Hän on pelannut urallaan aiemmin myös 26 NHL-ottelua ja Mikko kuului myös Suomen vuoden 2019 maailmanmestaruuden voittaneeseen joukkueeseen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | TPS | A-SM | 30 | 3 | 6 | 9 | 8 | 2 | 0 | 0 | 0 | 0 |
| 2014–2015 | TPS | A-SM | 40 | 6 | 12 | 18 | 18 | 12 | 3 | 4 | 7 | 10 |
| 2015–2016 | TPS | A-SM | 37 | 18 | 20 | 38 | 20 | 2 | 2 | 0 | 2 | 0 |
|  | TPS | SM-liiga | 1 | 0 | 0 | 0 | 2 | – | – | – | – | – |
| 2016–2017 | SaPKo | Mestis | 35 | 6 | 5 | 11 | 8 | 12 | 2 | 2 | 4 | 0 |
| 2017–2018 | TUTO Hockey | Mestis | 50 | 19 | 26 | 45 | 16 | 18 | 2 | 8 | 10 | 16 |
| 2018–2019 | TUTO Hockey | Mestis | 18 | 11 | 10 | 21 | 46 | – | – | – | – | – |
|  | Tappara | SM-liiga | 17 | 1 | 2 | 3 | 2 | 3 | 0 | 0 | 0 | 0 |
| 2019–2020 | Tappara | SM-liiga | 41 | 2 | 6 | 8 | 20 | – | – | – | – | – |
|  | KOOVEE | Mestis | 2 | 0 | 0 | 0 | 0 | – | – | – | – | – |
| 2020–2021 | TUTO Hockey | Mestis | 18 | 6 | 12 | 18 | 20 | – | – | – | – | – |
|  | HK Dukla Michalovce | SloEL | 12 | 3 | 3 | 6 | 6 | 12 | 1 | 3 | 4 | 2 |
| 3 kautta | yhteensä | SM-liiga | 59 | 3 | 8 | 11 | 24 | 3 | 0 | 0 | 0 | 0 |
| 5 kautta | yhteensä | Mestis | 123 | 42 | 53 | 95 | 90 | 30 | 4 | 10 | 14 | 16 |
| 1 kausi | yhteensä | SloEL | 12 | 3 | 3 | 6 | 6 | 12 | 1 | 3 | 4 | 2 |

Lähteet
-------

* Matias Lehtonen The Internet Hockey Databasessa (englanniksi)
* Matias Lehtonen Eurohockey-sivustolla (englanniksi)
* Matias Lehtonen *Elite Prospects*. Everysport Media Group AB.  (englanniksi)

### Viitteet

1. 1 2  TUTOn hyökkäys vahvistuu Mestis-mestarilla - Kurulle jatkosopimus *Jatkoaika.com*.  28.4.2017. Jatkoaika r.y. Viitattu 20.1.2016.
2. ↑  Tilastot *liiga.fi*. Jääkiekon SM-liiga Oy. Viitattu 20.1.2016.
3. 1 2 3 4 5 6 7  Matias Lehtonen *Elite Prospects*. Everysport Media Group AB.  (englanniksi)
4. 1 2  Pesonen, Jarmo: Oppiiko SaPKon Matias Lehtonen tuulettamaan kunnolla kevään pudotuspeleissä? *ita-savo.fi*.  14.3.2017. Kaakon Viestintä Oy.  Arkistoitu 18.4.2017. Viitattu 18.4.2017.
5. ↑  Virtanen, Vinski: Yleisöennätys murskaksi - TPS on A-nuorten uusi Suomen mestari *Jatkoaika.com*.  24.3.2015. Jatkoaika r.y. Viitattu 20.1.2016.
6. ↑  Elite Prospects - TPS U20 *eliteprospects.com*. Everysport Media Group AB. Viitattu 28.4.2019. (englanniksi)
7. ↑  Kokoonpanot *liiga.fi*.  20.1.2016. Jääkiekon SM-liiga Oy. Viitattu 15.2.2021.
8. ↑  Ottelutilastot *liiga.fi*.  20.1.2016. Jääkiekon SM-liiga Oy. Viitattu 20.1.2016.
9. ↑  Otteluseuranta *liiga.fi*.  20.1.2016. Jääkiekon SM-liiga Oy. Viitattu 15.2.2021.
10. ↑  SaPKolle jatkosopimuksia ja uusia vahvistuksia - Mestis-mestari Aho tolppien väliin *Jatkoaika.com*.  28.4.2016. Jatkoaika r.y. Viitattu 2.5.2016.
11. ↑  Elite Prospects - TUTO Hockey *eliteprospects.com*. Everysport Media Group AB. Viitattu 28.4.2019. (englanniksi)
12. ↑  Tuukka Mäntylä palaa Tapparaan − Joukkueen puolustus täydentyy myös 20-vuotiaalla Jokerit-puolustajalla *Jatkoaika.com*.  7.5.2018. Jatkoaika r.y. Viitattu 14.5.2018.
13. ↑  Matias Lehtoselle ei sopimusta Tapparaan - palaa vahvistamaan TUTOa *Jatkoaika.com*.  30.8.2018. Jatkoaika r.y. Viitattu 30.8.2018.
14. ↑  Lappalainen, Jouni: Matias Lehtonen ei anna tuomareiden vaikuttaa omaan peliinsä − "Se on aina mitä se on" *Jatkoaika.com*.  23.1.2019. Jatkoaika r.y. Viitattu 23.1.2019.
15. ↑  Matias Lehtonen loppukaudeksi Tapparaan *tappara.fi*.  29.11.2018. Tamhockey Oy. Viitattu 16.2.2019.
16. ↑  Otteluseuranta *liiga.fi*.  22.1.2019. Jääkiekon SM-liiga Oy. Viitattu 23.1.2019.
17. ↑  Tapparalle nippu jatkosopimuksia - tehopuolustaja Kemiläinen ja maalipyssy Ojamäki pysyvät kirvesrinnoissa *Jatkoaika.com*.  26.4.2019. Jatkoaika r.y. Viitattu 28.4.2019.
18. ↑  Posledný deň prestupového obdobia *facebook.com*.  15.2.2021. Hokejový klub Dukla Ingema Michalovce. Viitattu 15.2.2021. (slovakiksi)
19. ↑  Tiistaina Lahteen Pelicansin vieraaksi *tappara.fi*.  15.2.2021. Tamhockey Oy. Viitattu 15.2.2021.
20. ↑  Fiński hokeista w składzie GKS-u *hokej.gkskatowice.eu*.  2.8.2021. GKS GIEKSA KATOWICE S.A. Viitattu 3.8.2021. (puolaksi)
21. ↑  Mikko Lehtonen *Elite Prospects*. Everysport Media Group AB.  (englanniksi)